CELEX: 62012CN0470
Language: sl
Date: 2012-10-19 00:00:00
Title: Zadeva C-470/12: Predlog za sprejetje predhodne odločbe, ki ga je vložilo Okresný súd vo Svidníku (Slovaška republika) 19. oktobra 2012 – Pohotovosť, s.r.o. proti Miroslavu Vašuti

16.2.2013   
            
            
               SL
            
            
               Uradni list Evropske unije
            
            
               C 46/12
            
         Predlog za sprejetje predhodne odločbe, ki ga je vložilo Okresný súd vo Svidníku (Slovaška republika) 19. oktobra 2012 – Pohotovosť, s.r.o. proti Miroslavu Vašuti
   (Zadeva C-470/12)
   2013/C 46/21
   Jezik postopka: slovaščina
   
      Predložitveno sodišče
   
   Okresný súd vo Svidníku
   
      Stranki v postopku v glavni stvari
   
   
      Tožeča stranka: Pohotovosť, s.r.o.
   
      Tožena stranka: Miroslav Vašuta
   
      Vprašanji za predhodno odločanje
   
   
               1.
            
            
               Ali je treba člene 6(1), 7(1) in 8 Direktive Sveta 93/13/EGS (1) (z dne 5. aprila 1993) o nedovoljenih pogojih v potrošniških pogodbah ter člen 47 Listine Evropske unije o temeljnih pravicah v povezavi s členom 38 te listine razlagati tako, da nasprotujejo nacionalni določbi, kot je člen 37(1) in (3) zakonika o izvršbi, ki združenju za varstvo pravic potrošnikov ne dopušča intervencije v izvršilnem postopku?
            
         
               2.
            
            
               Če je odgovor na prvo vprašanje, da navedena zakonska določba ni v nasprotju s pravom (Unije), ali je treba določbe iz člena 37(1) in (3) zakonika o izvršbi razlagati tako, da ne nasprotujejo temu, da nacionalno sodišče na podlagi členov 6(1), 7(1) in 8 (navedene direktive) združenju za varstvo pravic potrošnikov prizna položaj intervenienta v izvršilnem postopku?
            
         
      (1)  UL, posebna izdaja v slovenščini, poglavje 15, zvezek 2, str. 288.